梁御

梁御（？—538年），字善通，安定郡乌氏县（今宁夏回族自治区固原市泾源县）人，北魏、西魏官员。 梁御的祖先是安定郡人，后因在北部边境为官，于是在武川镇安家，改姓为纥豆陵氏。梁御的高祖梁俟力提跟随魏太武帝拓跋焘征讨，位至扬武将军、定阳侯。 梁御年少时喜爱学习，进退举止安详文雅，长大后，又喜好骑马射箭。尔朱天光西征关中时，知道梁御有志向才略，引荐梁御在自己身边，梁御出任宣威将军、都将。梁御跟随尔朱天光一起平定关陇地区，出任镇西将军、益州刺史、第一领民酋长，封白水县伯或白水县侯，食邑三百户，转任征西将军、金紫光禄大夫。 后来梁御跟随贺拔岳镇守长安，永熙三年（534年），贺拔岳被杀害，梁御和各位将军一同谋划拥戴宇文泰统领全军。梁御跟随宇文泰讨伐侯莫陈悦，升任武卫将军。永熙三年四月，宇文泰平定秦陇地区后，魏孝武帝征召宇文泰出动两千骑兵镇守东雍州，宇文泰正准备领兵向东，雍州刺史贾显度在宇文泰和高欢之间首鼠两端，贾显度又和高欢互相派遣使者往来。宇文泰暗中了解到贾显度的意图，任命梁御为大都督、雍州刺史，率领前军步兵和骑兵五千人先行，镇守黄河和渭河的交汇处，准备进攻河东郡。梁御和贾显度相见后，就劝贾显度说：“魏朝衰落，天下大乱。高欢志在叛逆，不久就会被诛灭。宇文夏州英姿绝世，策略高深，正打算扶持安危安定倾覆，匡复京洛。您不在此时建立功绩，而心怀犹豫，恐怕祸患很快就会来到。”贾显度立即出城迎接宇文泰，梁御就入城镇守雍州。八月，宇文泰派遣赵贵和梁御率领披甲的骑兵两千人迎接逃亡的魏孝武帝，魏孝武帝沿着渭河西行，对梁御说：“这条河向东流，而我西行。如果得以再度见到洛阳，亲自拜谒祖宗陵墓和宗庙，都是您等诸位的功劳。”魏孝武帝和左右大臣都留下眼泪。梁御加车骑大将军、仪同三司。 大统元年（535年），梁御转任右卫将军，进爵信都县公，食邑一千户，很快出任尚书右仆射。大统三年（537年），梁御跟随宇文泰收复弘农，攻破沙苑，加侍中、开府仪同三司，进爵广平郡公，增加食邑一千五百户，外任东雍州刺史。梁御在东雍州推行政务只是抓住重要纲领，百姓都称颂他。大统四年（538年），梁御在东雍州去世，临终只是以国家没有安定为遗憾，没有提到家事，朝廷赠予太尉、尚书令、雍州刺史，谥号武昭。 河南元氏，元魏公主 梁睿，隋朝上柱国、戴襄公 梁洋，隋朝巴东太守、武贲郎将、戴国公。 梁演，隋朝沙州刺史、上柱国、蒋国公。 梁洽，梁洋之子，隋朝无极县令、蒋国公。 梁灒，梁演之子，唐朝冀州长史、蒋国公。（杨炯《大周明威将军梁公神道碑》） [在维基数据编辑] 《周書·卷17》，出自令狐德棻《周書》 《北史·卷059》，出自李延壽《北史》 《周书·卷十七·列传第九》：梁御字善通，其先安定人也。后因官北边，遂家于武川，改姓为纥豆陵氏。高祖俟力提，从魏太祖征讨，位至扬武将军、定阳侯。 《北史·卷五十九·列传第四十七》：梁御字善通，其先安定人也。后因官北边，遂家于武川，改姓纥豆陵氏。高祖俟力提，从魏太武征讨，位扬武将军、定阳侯。 《周书校勘记·卷十七·列传第九·一》：除镇西将军东益州刺史　北史卷五九梁御传无“东”字。 胡戟著. 《珍稀墓志百品》. 西安: 陕西师范大学出版社. 2016年8月: 58–60. ISBN 978-7-5613-8555-5 （中文（中国大陆））.  使用|accessdate=需要含有|url= (帮助) 《周书校勘记·卷十七·列传第九·二》：封白水县伯　北史本传“伯”作“侯”。 《周书·卷十七·列传第九》：御少好学，进趋详雅。及长，更好弓马。尔朱天光西讨，知御有志略，引为左右，授宣威将军、都将。共平关右，除镇西将军、东益州刺史、第一领民酋长，封白水县伯，邑三百户。转征西将军、金紫光禄大夫。 《北史·卷五十九·列传第四十七》：御少好学，进趣详雅，及长，更好弓马。尔朱天光西讨，知御有志略，引为左右。共平关、陇，除益州刺史，第一领人酋长，封白水县侯。从贺拔岳镇长安。及岳被害，御与诸将同谋翊戴周文帝。周文既平秦、陇，欲引兵东下。雍州刺史贾显持两端，通使于齐神武。周文知其意，以御为大都督、雍州刺史，领前军先行。及与显相见，因说显，显即出迎周文，御遂入镇雍州。大统元年，进爵信都县公，授尚书右仆射。 《周书校勘记·卷十七·列传第九·》：雍州刺史贾显　张森楷云：“‘显’下当有‘度’字，魏书贾显度传（卷八０）可证。”参卷一校记第一八条。 《北史校勘记·卷五十九·列传第四十七·二七》：雍州刺史贾显持两端　张森楷云：“‘显’下当有‘度’字，魏书卷八０贾显度传可证。”按张说是，显度有弟名显智，省作“贾显”，易生混淆。 《周书·卷一·帝纪第一》：乃征二千骑镇东雍州，助为声援，仍令太祖稍引军而东。太祖乃遣大都督梁御率步骑五千镇河、渭合口，为图河东之计。太祖之讨悦也，悦遣使请援于齐神武，神武使其都督韩轨将兵一万据蒲坂，而雍州刺史贾显送船与轨，请轨兵入关。太祖因梁御之东，乃逼召显赴军。御遂入雍州。 《北史·卷九·周本纪上第九》：时神武已有异志，故魏帝深仗于帝，仍令帝稍引军而东。帝乃令大都督梁御率步骑五千，将镇河、渭合口，为图河东计。 《资治通鉴·卷一百五十六》：魏主命泰发二千骑镇东雍州，助为势援，仍命泰稍引军而东。泰以大都督武川梁御为雍州刺史，使将步骑五千前行。先是，丞相欢遣其都督太安韩轨将兵一万据蒲坂以救侯莫陈悦，雍州刺史贾显度以舟迎之。梁御见显度，说使从泰，显度即出迎御，御入据长安。 《北史·卷五·魏本纪第五》：八月，宇文泰遣大都督赵贵、梁御甲骑二千来赴，乃奉迎。帝过河谓御曰:“此水东流而朕西上，若得重谒洛阳庙，是卿等功也．”帝及左右皆流涕。 《资治通鉴·卷一百五十六》：宇文泰使赵贵、梁御帅甲骑二千奉迎，帝循河西行，谓御曰:“此水东流，而朕西上。若得复见洛阳，亲诣陵庙，卿等功也。”帝及左右皆流涕。 《周书·卷十七·列传第九》：后从贺拔岳镇长安。及岳被害，御与诸将同谋翊戴太祖。从征侯莫陈悦，迁武卫将军。太祖既平秦陇，方欲引兵东下，雍州刺史贾显持两端，通使于齐神武。太祖微知其意，以御为大都督、雍州刺史，领前军先行。既与显相见，因说显曰：“魏室陵迟，天下鼎沸。高欢志在凶逆，枭夷非远。宇文夏州英姿不世，算略无方，方欲扶危定倾，匡复京洛。公不于此时建立功效，乃怀犹豫，恐祸不旋踵矣。”显即出迎太祖，御遂入镇雍州。授车骑大将军、仪同三司。 《周书·卷十七·列传第九》：大统元年，转右卫将军，进爵信都县公，邑一千户。寻授尚书右仆射。从太祖复弘农，破沙苑，加侍中、开府仪同三司，进爵广平郡公，增邑一千五百户。出为东雍州刺史。为政举大纲而已，民庶称焉。四年，薨于州。临终唯以国步未康为恨，言不及家。赠太尉、尚书令、雍州刺史，谥曰武昭。 《北史·卷五十九·列传第四十七》：从周文复弘农，破沙苑，加侍中、开府仪同三司，进爵广平郡公。出为东雍州刺史，为政举大纲而已，人庶称之。薨于州，临终唯以国步未康为恨，言不及家。赠太尉、尚书令、雍州刺史，谥曰武昭。 《盈川集·卷六·大周明威将军梁公神道碑》：盖闻君为元首，臣作股肱。或论道三槐，或折冲千里。至有道存俎豆，艺总干戈。高视翰墨之英，独布爪牙之旅。究青编于学府，业有多闻；受黄石之兵符，筭无遗策。故得九功咸叙，七德攸彰，文武不坠，公实兼美。 公讳待宾，安定临泾人也。竦以英才远迈，知州县之徒劳；鸿以抗节遐征，览帝京而有作。由是五噫标兴，播金石而腾徽；七贵承荣，绾银黄而叠茂。贞规盛烈，映史凝图；粗纪咏歌，无俟详确。高祖御，后魏驸马都尉侍中少保金紫光禄大夫扬州总管，赠太尉，諡昭公，食邑三千户。银榜增辉，玉壶流渥。位隆三少，化洽五婿。既而幽垄埋魂，终降槐庭之赠；高门纳驷，式居茅社之封。曾祖睿，宇文周驸马都尉鄜秦二州总管光禄大夫兵部尚书，隋益州总管蒋国公，赠司空，食邑三千户。白水时清，乳虎之谣行息；禄符垂翼，叩马之谏必申。加以主西序之群英，名高八座；导文翁之遗训，学富三巴。茂先荣级，忽光泉壤；汉祖宠章，永存带砺。祖演，隋沙州刺史上柱国公，践仲宁之馀躅，奸邪敛手；签孝仁之远踪，群胡革面。连州跨郡，迈陶氏之隆基；开国承家，掩张门之累叶。父赞，隋左千牛备身骊山府上骑柱国，皇朝丰王府谘议云州司马冀州长史蒋国公。袭良弓于簪笏，荣侍紫宫；翼雕戟于岩廊，肃趋丹地。西围坐宴，侣明月而飞文；北土行康，望浮云而展足。 公渐润膏腴，发灵川岳。七年可识，抱杞梓而呈才；千里见知，负骐骥而骋骏。灵台远鉴，与霜月而齐明。智府宏深，共烟波而等旷。践仁义于区域，白璧已轻；许然诺于枢机，黄金岂重？因心孝友，宜于自然；率志谦冲，得乎所性。不脂韦而求达，不诡计而自媒。被玉轴之文章，三冬遽足；穷金坛之秘诀，百战不孤。誉满环，声盖天下。而学优将仕，允属名家。欲昇鸿渐之姿，终伫鹤鸣之闻。以皇朝麟德二年补左亲卫，从资例也。 属金甲出战，玉帐论兵，从命文昌，问罪辽碣。公提戈赴海，投笔从燕，智者有谋，仁者必勇。孤锋直进，九种于是克清；匹马横行，三韩由其殄灭。畴庸赏最，我有力焉。俯洽恩波，泛承勋级，即授上柱国。 公深惭位薄，命舛数奇，虽沾勒石之勋，未展披坚之效。嗟乎！扬子云之才藻，空疲执戟；马相如之文词，犹劳武骑。今古同贯，夫复何言？既而从牒隋班，牵丝祗务。起家拜朝议郎，永淳元年正月三十日，授伊州伊吾县丞，非所好也。路指金河，途连玉塞，尘沙共起，烽火相惊，秋草将肺，胡笳动吹，寒胶欲折，虏骑腾云。公佐佑多方，掌司攸寄，服叛怀远，擒奸摘伏。于是寇骑不敢窥边，歌颂因滋溢境。曾未期月，政令大行，特简帝心，超居不次。永淳二年二月四日，制授昭节校尉，守右卫蒲州府佐果毅，仍令长上兼上阳洛城等门供奉。 公洞晓戎章，妙详兵律，军国是赖，戎幕允归。由是徼道长巡，严扃每奉。朝求夕警，不怠于风霜。善牧能防，更申于闲皂，其年十月七日，奉敕命于在内祥麟厩检校马。公识高东野，职参西极。励衔策则追风逐日，加剪拂则绝电奔星。駃騠将驸騄齐衡，骥骝共騊駼伏枥。于是龙媒间出，麟友挺生。伯乐多谢于精微，日磾有惭于秣养。恩制褒奖，又加崇秩。文明元年二月二十日，迁游击将军，仍依旧长上。大周革命，两仪开辟，爰覃作解之恩，式畅惟新之典。勤劳夙著，休望允归，拜职迁荣，实符佥议。天授元年九月十六日，加威武将军守左玉钤卫翊善府折冲都尉，依旧长上，封安定县开国男，食邑三百户。 公祇奉王庭，职司兵卫。八屯由其增峻，五校于是克宣。翼翼兢心，积劬劳于岁月；勤勤忠志，怀蹐于序时。忧能伤人，竟成沉疾，以长寿二年正月六日，终于神都旌善里私第，春秋五十。 惟公弱不好弄，卓尔不群。九岁明《诗》，七龄通《易》，月初能对，即谢黄童；日下相酬，还惭夫子。经耳不忘，历口不遗。性沉深有器度，能倜傥无拓落，尤重交友，雅爱林泉。月幌风襟，每吟谣于笺彩；花新叶早，必赏会于琴樽。加以啼猿落雁之奇，鸾惊凤翥之妙。演水悬河之辨，背碑覆局之精。标映前哲，公实多敏；至孝过人，雍和绝俗；事父母则造次不违，友兄弟则温柔必尽。既风树兴感，霜露躔悲。聿修之德惟新，欲报之恩罔极。虔诚大象，宏誓小乘，广树慈仁，庶凭因果。月抽官俸，日减私财。并入薰修，咸资檀施。故得雕檀之妙，俯对禅龛；贝叶之文，式盈梵宇。粤以大周长寿二年岁次癸巳二月辛本朔二十四日甲申，迁窆于雍州蓝田县骊山原旧茔，礼也。葬事之属，一皆官给。鼓吹仪仗，送至墓所。坟开白日，终留恨于滕城；礼被皇家，忽沾荣于霍隧。呜乎哀哉！ 嗣子左千牛去疑，哀缠泣柏，思结餮荼。仰庭礼而不追，睹楹书而增慕。恐元穹倚杵，碧海成桑，敬勒坚贞，乃为铭曰： 大哉嬴国，远矣少梁！与秦同祖，今则夏阳。爰暨伯翳，胙土惟良；自兹厥后，人物克昌。逮乎汉朝，令望不已。三世连辉，七侯承祉。或显或晦，有文有史。舄奕圭璋，芬芳兰芝。少保名扬，司空道泰。惟祖惟祢，蝉联轩盖。挺生令则，在邦之最。丱岁腾芳，髫年超霭。君号神童，晚称英杰。佩仁服义，既明且哲。七步立成，五行不辍。家惟万卷，韦实三绝。词高许下，学富淹中。志惟谨洁，心亦冲融。温淳植性，朗润在躬。闺门礼洽，朋友财通。思若云飞，辩同河泻。兼该小说，邕容大雅。武檀孙吴，文标董贾。树下啼猿，封中试马。且文且武，执戟登位。海隅不实，命我偏帅。既陪勒石，还从饮至。辅翊百里，褒昇佐贰。既总兵权，入司宫掖。徼道宵警，禁门晓辟。式重其骏，载怀斯癖。我马既良，我军既雄。折冲千里，趋奉九重。行承芝诰，坐启茅封。恨深负米，荣暨击锺。爰持戒律，思答慈容。将福有徵，谓仁必寿。如何淑德，遭此凶咎？孺慕崩心，惸嫠缩首。夜泉扃闭，天长地久。